Río Onsella

Iste ye un articlo sobre un río aragonés, afluent d'o río Aragón; ta atros usos, se veiga Onsella.

A Onsella ye un río aragonés, afluent d'o río Aragón, que tien una longaria de 45 km y una superficie de cuenca hidrografica de 272 km².

O suyo naixedero ye en a vertient norte d'a sierra de Santo Domingo y o río trescruza ta l'ueste, dica o río Aragón en Navarra, trescruzando por a suya val, clamata Val d'Onsella, os termins municipals de Longars (a on ye o suyo naixedero), Lobera d'Onsella, Isuerre, Urriés, Navardún y Sos d'o Rei Catolico, en dentrando en Navarra por Sangüesa, a on desaugua as suyas auguas en o río Aragón.

 Aproveitamiento d'as auguas 
D'antis mas yera utilizata ta transportar as troncas d'os arbols que yeran tallatos en a Sierra de Santo Domingo.

As suyas auguas tamién yeran utilizatas ta fer electricidat con una central electrica, conoixita como a Central u a Fabrica de Luz, que encara hue se veigan bellas ruinas d'ixa edificación que yera de dos plantas d'altaria.A fabrica de luz seguntes o SIPCA.

As suyas auguas tamién son aproveitatas ta os hortals y campos de regano que bi ha mientres o suyo recorriu por a Vall d'Onsella.

 Toponimia 
O suyo nombre fa referencia a las antigas onseras a on viviban os onsos, en as espelungas d'a Sierra de Santo Domingo. En a parla castellanizata actual d'a redolada encara se conserva o chenero femenín d'o río, como en atros ríos aragoneses (Cinca, Uecha, Uerba, etcetra).

 Natura 
A cabecera d'a Onsella ye declarata zona ZEPA Natura 2000 (Zona d'Especial Protección d'Aus)  y zona LIC (Lugar d'Intrés Comunitario).

 Vinclos externos 

 Referencias 

Categoría:Ríos d'a provincia de Zaragoza
Categoría:Ríos de Cinco Villas
Categoría:Ríos de Navarra
Categoría:Afluents d'o río Aragón
Categoría:Muga entre Aragón y Navarra
Categoría:Zonas d'especial protección pa las aus d'Aragón